清修翰墨画痴绝—兰洪海诗画选点击
↗↗↗
“
微妙文化
”
即可关注
黄鹤山雨后
冰雪融消放几枝，
春寒独立青苔湿。
空山野客亭中倚，
落雨如逢旧相识。
丙申春於龍山
丙申岁初杂怀
别绪乡魂莫问君，
天山雨乱两浮云。
良朋乘雪看慈目，
自悔披風任离群。
丙申正月初，少时
同窗作春君，代吾
亲访慈孝，亦逐年
来。吾遥在南国，
不胜感怀，因是记。
皋亭咏梅
三山翠岭雨霞光，
九曲红梅雪海香。
疏影晨昏伴明月，
挥毫何必醉文长。
丙申春
夜梅偶记
银钩夜月影勾栏，
雨落梅花香径远。
寂寞玄亭无意去，
东风作吟旧诗晚。
丙申春付柯城
路出江南望古城，
山高木叶绿纵横。
原田青紫迷烟照，
雪落梅花梦不成。
云南行纪游
石林坼彩桃花雨，
海埂浓荫翡翠天。
未见东南青雀羽，
子规泣血忆红鹃。
丙申仲春，余游
彩雲南旬月，日日
天高云淡，花绽姹
紫，与江南迥异，
遂记。
龙山即景
空山寂寞镜花颜，
翠羽啾鸣蓓蕾间。
近水楼台清影里，
桃源处处有人闲。
丙申春分杭州蘭谿
花朝寄慰
暗夜无声一枕眠，
空悲朝暮枉经年。
流云浩荡钱江渡，
斜雨孤山忆楚天。
十里长桥青树外，
三更残梦落英前。
西湖歌舞几时歇，
月尽东南何日还?
丙申